**Конспект за провеждане на изпит по**

Права на човека

**I. Обща информация**

|  |  |
| --- | --- |
| Специалност | Право |
| Форма на обучение | Редовна |
| Вид на дисциплината | Задължителна |
| Водещ преподавател | Проф. д.ю.н. Надя Бояджиева |
| Продължителност на учебния курс | Един семестър |
| Аудиторна заетост | Лекции |
| Оценяване по време на учебния курс (текущо оценяване)\* | Да |
| Наличие на условия за допускане до изпит на редовната изпитна сесия\*\* | Не |
| Брой часове за самостоятелна подготовка | 60 |

**II. Тематично съдържание на учебния курс**

1. Историческо развитие на идеите за защита на правата на човека. Социална природа и универсален характер на правата на човека.
2. Права на човека и права на гражданина. Права на човека и субективни права.
3. Закрила на свободата и на основните права в историята на конституционализма.
4. Конституционноправна уредба на основните права.
5. Закрила на основните права на гражданите.
6. Принцип на неотнемност на основните права.
7. Основни задължения на гражданите.
8. Възникване на международноправната защита на правата на човека. Доктрината за хуманитарната интервенция на Хуго Гроций.
9. Правна уредба на защитата на правата на човека между двете световни войни.
10. Създаване на международноправна система за защита на правата на човека след Втората световна война. Уставът на ООН и правата на човека.
11. Всеобща декларация за правата на човека – правно и политическо значение.
12. Международен пакт за граждански и политически права. Факултативни протоколи.
13. Международен пакт за икономически, социални и културни права.
14. Международна конвенция за преследване и наказване на престъплението геноцид.
15. Международна конвенция за премахване на всички форми на расова дискриминация.
16. Международна конвенция за предотвратяване и наказание на престъплението апартейд.
17. Конвенция за премахване на всички форми на дискриминация по отношение на жените.
18. Конвенция за правата на детето.
19. Конвенция против изтезанията и други форми на жестоко, нечовешко или унизително отнасяне или наказание.
20. Конвенция за статута на бежанците.
21. Конвенция за неприлагане на давност по отношение на военните престъпления и престъпленията против човечеството.
22. Органи на ООН с компетенции в областта на правата на човека.
23. Европейска конвенция за защита на правата на човека и основните свободи. Механизъм за прилагане. Участие на Република България.
24. Европейска социална харта. Участие на Рeпублика България.
25. Европейска конвенция за предотвратяване на изтезанията и нечовешкото или унизително отнасяне или наказание.
26. Забраната на дискриминацията в Дванадесетия протокол към Европейската конвенция.
27. Съдебна практика на Европейския съд по правата на човека.
28. Защита на правата на човека в Европейския съюз. Харта на основните права на Европейския съюз.
29. Понятие за международно хуманитарно право. Възникване и развитие. Основни принципи.
30. Източници на международното хуманитарно право. Женевски конвенции от 1949 г. Допълнителни протоколи.

**III. Материали за самостоятелна подготовка**

**Задължителна:**

1. Друмева, Емилия, Каменова, Цветана. Права на човека. Учебно помагало. Пловдив: Унив.издателство «П.Хилендарски», 2000
2. Борисов, Орлин. Международноправна защита на правата на човека. София: Нова звезда, 2007
3. Основни права на човека Съст. и научен редактор Евгени Танчев, С., 2002
4. Неновски, Нено. Правата на човека. София: Юриспрес, 1994
5. Литература и материали, предоставени от преподавателя по време на лекционния курс.

**Допълнителна:**

1. Ван Дайк, П. Ван Хууф, Г. Европейската конвенция за правата на човека – теория и практика. С., 2000 г.
2. Ирена Илиева, Рамковата конвенция за защита на национални малцинства и нейният контролен механизъм. Правна мисъл, 2000, № 3.
3. Весела Табакова, Права на човека и медиите, С., ЛИК, 2006
4. Веселин Цанков, Бежанско право, Варна, 2006
5. В. Цанков. Аз, гражданинът на Република България и на Европейския съюз.С., 2005
6. Георги Стефанов. Международната сигурност. Сиела, С., 1999
7. Г. Стефанов, Теория на международната сигурност, Сиела, 1997
8. Г. Стефанов, Благой Видин и др. Международни отношения, международно право, дипломация, Кратка енциклопедия, С., Сиела, 2005
9. Дейвид Форсайт. Правата на човека в международните отношения. Слънце, С., 2000
10. Константинов, Е. Протокол №11 на Европейската конвенция за правата на човека. Правна мисъл 1998, № 4
11. Неновски, Н. Права на човека и права на гражданина /Към въпроса за съдържание на понятията / - Правна мисъл, 1993, №3
12. Неновски, Н.Правата на човека в Конституцията на Р България от 1991 г. - Правна мисъл, 1995, №1, с.3-13.
13. Борисов, О. Права на човека. Сборник от международни актове, С., 2003
14. Каменова, Цветана. Международно хуманитарно право. София: БАН, 2011
15. Каменова, Цв., Е.Друмева, И.Илиева. Европейско и национално антидискриминационно правно регулиране. София: БАН, 2004
16. Каменова, Цв. Забраната на дискриминацията в 12-ти протокол към Европейската конвенция за защита на правата на човека и основните свободи и в актовете на Европейския съюз. Правна мисъл, кн.3/2000 г.
17. Стандарти и механизми за защита правата на човека: международната общност и вътрешнополитическите предизвикателства в геополитическата среда на ХХI век. Съст и ред. Надя Бояджиева, С., 2007
18. Европейска конвенция за правата на човека, изменена и допълнена от Протоколи № 11 и 14, придружена от Протоколи № 1, 4, 6, 7, 12 и 13. Eвропейски съд по правата на човека. Council of Europe, F-67075 Strasbourg cedex . Текстът на Конвенцията е достъпен и на интернет-адрес: <http://www.echr.coe.int/Pages/home.aspx?p=basictexts&c=#n13739063294958599503665_pointer> (20 август 2017 г.)
19. Головистикова, А.Н., Л.Ю.Грудына. Права человека. Москва: Изд. Эксмо, 2006
20. Ильин, Ю.Д. Право человека и государства на безопасност в современном мире. Изд. Норма, М., 2007
21. Словарь-справочник по правам человека: основные понятия и институты. Москва: Изд. Права человека, 2006
22. Andrew Moravcsik, (2000). *The Origins of Human Rights Regimes: Democratic Delegation in Postwar Europe,* International Organization 54 (Spring). pp. 217-252
23. Boyadjieva, N., The Impact of the Cold War on the Origins and Evolution of International Human Rights Regimes In: Krakowskie Studia Miedzynarodowe, N3 (VI) Kracow, 2009, pp.47-58
24. Douglas Lee Donoho, (2001) *"Improving the Capacity of the United Nations’ Human Rights System*," Adapting the United Nations to a Postmodern Era. W. Andy Knight (ed.). Houndmills, Basingstoke, Hampshire; New York: Palgrave, pp.191-201.
25. Gregory H. Fox and Brad R. Roth, (2001) Democratic Governance and International Law
26. Jack Donnelly, (1998). *International Human Rights*, 2nd edition. Boulder, CO: Westview Press.
27. Thomas M. Franck, (2001) *"Are Human Rights Universal?*" Foreign Affairs, January/February, pp. 191-204.
28. Thomas Risse, Stephen Ropp and Kathryn Sikkink (eds.) (1999): *The Power of Human Rights: International Norms and Domestic Change*, Cambridge: Cambridge University Press.
29. Tim Dunne and Nicholas J. Wheeler, eds. (1999), *Human Rights in Global Politics*, Cambridge: Cambridge University Press

**IV. Изпитване и оценяване**

**1. Текущо оценяване**

Текущото оценяване се изразява в провеждането на колоквиум по дисциплината. Резултатите от колоквиума показват нивото на подготовка на студента и на коя част от материята трябва да обърне повече внимание по време на самостоятелната подготовка, за да може да положи успешно изпита.

**2. Условия за допускане до изпит на редовната сесия**

Не се предвиждат условия за допускане до изпит

**3. Форма и процедура на изпита**

Формата на изпита е писмена. Провежда се под формата на тест с въпроси върху цялата материя от конспекта. Тестът съдържа „отворени“ и „затворени“ въпроси. Студентите имат право да ползват международноправни актове. Продължителността на изпита е 60 минути. Студентът се явява на изпит задължително със студентска книжка.

**4. Критерии за оценяване**

Оценява се точен отговор, логично мислене, правилен юридически изказ, умение за анализ и изводи.

**5. Особени изисквания**

При преподаването се използват съвременни методи и подходи, използва се аудио-визуална техника, решаване на казуси, учебни филми и др. Насърчава се присъствието на поне 50% от занятията, както и активното участие в дискусии и коментари.

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.